Drie in 'n ry vir die Mynkonyne - Sports - Erongo
Friday, February 28th, 2020 18:02:10
Drie in 'n ry vir die Mynkonyne
Vyf spanne het sake uitgespook by vanjaar se Hentiesfees raakrugby-toernooi.
27 August 2019 | Sports
Aksie uit die finale wedstryd tussen Mynkonyne en LukZet. Foto Otis Finck
Hentiesbaai - Otis Finck
Die Mynkonyne het vir 'n derde agtereenvolgende jaar die Hentiesfees se raakrugby-toernooi gewen.
In 'n spannende eindstryd het die kampioene vir LukZet met 2-1 geklop en sodoende hul titel behou.
Isak Vermeulen het eerste vir LukZet agter die doellyn gaan kuier en só vir sy span 'n 1-0 voorsprong gegee. Die Mynkonyne het egter kop gehou en in die tweede helfte slaag Ashton Mukwiilonog daarin om die telling gelyk temaak. Keanu Webber het kort daarna die wenpunt bygevoeg.
Die Bont Pakke het Magic met 3-2 verslaan om die derde plek in te neem. Reinhard Nissen, Keith Bock en Brandon Sitzer het die wenspan se punte aangeteken. Godwin Silvanus en Jade Visagie was vir Magic op die telbord.
Alton de Smit is aangewys as die speler van die dag, Dewald Swart as die mees belowende speler en die span met die beste gees was die Bont Pakke.
2 weeks ago - 14 February 2020 | Sports
Swakopmund • [email protected] The 2020 Rössing National Marathon Championship takes place in Swakopmund on 8 February under the theme "Your health, your life".Last year's...